
	Διάλεξη

του Πρύτανη του Πανεπιστημίου Κύπρου

Καθηγητή κ. Τάσου Χριστοφίδη
με θέμα

Πανεπιστήμιο Κύπρου

Μια ιστορία 30 χρόνων 1989–2019

στο Σπίτι της Κύπρου

Με την ευκαιρία της συμπλήρωσης 30 χρόνων από την ίδρυση του Πανεπιστημίου Κύπρου, το Σπίτι της Κύπρου και το Εμπορικό Τμήμα της Πρεσβείας της Κυπριακής Δημοκρατίας, διοργανώνουν, την Παρασκευή 13 Δεκεμβρίου 2019, στις 19:00, διάλεξη του Πρύτανη του Πανεπιστημίου Κύπρου Καθηγητή κ. Τάσου Χριστοφίδη με θέμα Πανεπιστήμιο Κύπρου. Μια ιστορία 30 χρόνων 1989–2019.

Χαιρετισμό θα απευθύνει η Μορφωτική Σύμβουλος της Πρεσβείας της Κυπριακής Δημοκρατίας δρ Νάντια  Στυλιανού.


Στο πλαίσιο της διάλεξής του, ο Πρύτανης του πρώτου ανώτατου ακαδημαϊκού ιδρύματος της Κύπρου θα παρουσιάσει την ιστορία του οργανισμού μέσα από φωτογραφικό υλικό και βίντεο. Ξεκινώντας από την προϊστορία του Ιδρύματος, θα παρουσιάσει, συγκριτικά, την ανάπτυξη του ιδρύματος. Πώς ξεκίνησε η ιστορία του Πανεπιστημίου Κύπρου και πώς αυτό αναπτύχθηκε, ενώ θα αναφερθεί και στις προκλήσεις του μέλλοντος.
Παρά το «νεαρό» της ηλικίας του, το Πανεπιστήμιο Κύπρου διακρίνεται για το διδακτικό και ερευνητικό του έργο. Κατατάσσεται στα κορυφαία 401-500 πανεπιστήμια, παγκοσμίως, σύμφωνα με την κατάταξη των TIMES και στα κορυφαία 601-700 πανεπιστήμια σύμφωνα με την κατάταξη της Σαγκάης. Το Πανεπιστήμιο Κύπρου ξεχωρίζει για την απορρόφηση ερευνητικών κονδυλίων από ευρωπαϊκές πηγές, συμμετέχει σε τρία  Κέντρα Αριστείας και συνεχίζει δυναμικά τον στόχο του για κοινωνική επίδραση μέσα από το έργο που επιτελεί. Πρόσφατα το Πανεπιστήμιο Κύπρου ανακοίνωσε επίσης τη συμμετοχή του στην κοινοπραξία YUFE (Young Universities for the Future of Europe), η οποία θα δημιουργήσει ένα από τα πρώτα Ευρωπαϊκά Πανεπιστήμια που θα τολμήσουν να προτείνουν το μέλλον της ανώτατης εκπαίδευσης. 

